সংশ্লিষ্টরা বলছেন, বিভিন্ন দেশে থাকা প্রায় ১ কোটি প্রবাসী বাংলাদেশী দেশের অর্থনীতির চালিকাশক্তি হিসেবে কাজ করছেন। গত এক দশকে বাংলাদেশীদের জন্য নতুন নতুন শ্রমবাজার উন্মুক্ত হয়েছে। দক্ষ জনশক্তি রফতানির সুবাদে রেমিট্যান্সের পরিমাণ বাড়ছে। গ্রামাঞ্চলে ব্যাংকিং সেবা পৌঁছে যাওয়ায় প্রবাসীরা বৈধ পন্থায় রেমিট্যান্স পাঠাতে উৎসাহিত হচ্ছেন। এ ধারাবাহিকতা অক্ষুণ্ন থাকলে আগামীতে জিডিপিতে প্রবাসীরা আরো বেশি কার্যকর ভূমিকা রাখতে পারবেন বলে তারা মতপ্রকাশ করেন।